Banyu Liur
Oleh: Adum M. Sahriadi, Kelua
Parahatan halus bahari, parahatan sakulah isdi kalas satu, Amang Ijak ne kada tapi pintar jua urangnya. Suah waktu malam inya tabangun guring gara-gara pina habut di subalah kamar, kamar abahnya wan mamanya. Banahap si Ijak halus ne mandangari pamandiran abah mamanya.
“Umamu, kayapa ne ngalih bangat masuknya?” Jar abahnya Ijak pina gagarunum. “Cubai abahmu rudahi, hanyar pusut di kapalanya, mau tu capat masuknya!” Jar umanya Ijak pulang.
Baisukannya parahatan Ijak halus ne sakulah, inya diajari sual matimatika nang ngalih banar. Kada mau masuk ka kapala palajaran tu, salah tarus Ijak ne mahitung. Imbahitu inya kaganangan pamandiran kuitannya malam tadi. Langsung haja Ijak ne barudah ka talapak tangan, puhhh…. Imbah dirudahi, talapak tangan tadi langsung disapuakan ka kapala. Bingung Ibu Asnah ne malihat kalakuan Ijak halus. Lalu sidin batakun lawan Ijak.
“Jaki!! Nangapa nang ikam gawe? Haur barudah, imbahitu dipusutkan ka kapala?” Jar Ibu Asnah nang hanyar saminggu kawin. “Inggih Bu ae, ulun mandangar jar mama malam tadi mulai subalah kamar, supaya capat masuk kapala, kasai wan banyu liur di kapalanya.”
“Phm….phm…” (Ibu guru Asnah menahani tatawa imbah mandangar ujar muridnya nintu).
bjn_Latn zsm_Latn bjn_Latn bjn_Latn bjn_Latn bjn_Latn bjn_Latn